钦定古今图书集成/理学汇编/字学典/第057卷 > 《宋宣和画谱》 > 《书蒙翁先生书画卷后》李东阳
## 钦定古今图书集成/理学汇编/字学典/第057卷 > 《宋宣和画谱》 > 《书蒙翁先生书画卷后》李东阳

蒙翁书法天下豪，坐惊风雨随波涛。有时意匠入幽
眇，力与造化争纤毫。仰观千年俯一世，纷纷弄笔皆
儿曹。书家论定价亦定，须识我翁人品高。戏将水墨
洒缣素，如饫粱肉甘酰糟。残山剩水世莫睹，流落数
纸青蒲萄。一登翁门遂隔世，齿颊未获霑馀膏。如游
神山见石髓，顷刻再往不复遭。莆田郑郎得宝藏，明
珠杂佩金错刀。摩挲两眼百过读，使我涕泪盈青袍。
三年留玩一朝去，久假似觉归心劳。泰山东颓日西
堕，欲往从之中郁陶。诗成起立岁将暮，空庭短发空
萧骚

唐王维诗：“屏风误点惑孙郎，团扇草书轻内史。”
杜甫《著作郎台州司户荥阳郑公》诗：“昔献书画图，新
诗亦俱往。”

宋梅尧臣《寄致仕张郎中诗》：“画鹤能同薛少保，爱书
还比蔡中郎。”

元赵孟𫖯《题山水图》：“籍甚丹青誉益知，书画功。”
曹伯启《题王夫人书画卷后》：“画传当代功尤妙，字学
前贤体更多。”

明李东阳《画竹》诗：“近从画竹得篆法，坐对凉阴刻寒
玉。